Suillus bovinus

Gl Suillus bovinus, spiss scagnate che le spèce de gl štéss jènere, gl Penaruole, è ne fugn cummeštíbbele de la famiglia de le Suillaceae. È une de gl Suillus méne buone a magnà pebbía de gl sapore che nen è tand particulare é de la carn ch’addevènda smellacchiata dòpp còtta.

 Descrezzione
Cappiégl
Affin’a 10–12 cm, cca vòta pure affin’a 15 cm; chiuttòšt carnuse, apprima chenvèss, apuó chiatt; de chelore marrengine-ocracee.
 Pèll: z’appresènda spiss appeccecosa pebbía de l'ummedetà, se pò tògl ndutt, liscia é leccecand.
 Late: chiegate a part pe ngima, puó štise, spiss ngrespate.

Tubberiégl
Luongh affin’a 10 mm, appeccecate, che nen ze spíccecane fácele da gl cappiégl; de chelore giall-zuzz é glevacee.

Puóre
Larie, angheluse, de chelore giallaštr-glevacee.

Pèdeca
3-8,5 x 0,8–2 cm, chine, celíndreche, a vòte štuort é nghemmate, no luongh ne muare, ne ccone nguartate a la base; de chelore ghiangh-zuzz che tenaletà ocracee.

Carn
Tènnera dénd a gl cappiégl, che nen cagna, de chelore ghiangaštr ne ccone vinate. Addevènda smellacchiate dòpp còtta.

 Addore: acídule é fruttate, buone.
 Sapore: amarògnele é ne ccone doce; nen tand buone.

Spòre
7-10,5 x 3-4,5 µm, da feseforme a ellessoidale, de chelore gliva.

Habitat
Crésc da gl prengipie de la štaggione al gl autunn, sott a gl pine, assá chemune.

Chemmeštibbeletà
Nen tand buone, scunzegliate pecché la carn nen è tòšta pe niènd; z’ arracchemmanna de tògl la pellécchia da gl cappiégl pecché spiss nen ze rrèsc a l’alleggerì o pò mannà de cuorp (nen è tòsseca).


Senòneme é viécchie benome
 Boletus bovinus Linneo, Species Plantarum: 1177 (1753)
 Boletus bovinus Pers. (1825)
 Ixocomus bovinus (L.) Quél., Flore mycologique de la France et des pays limitrophes (Parigg): 413 (1888)
 Mariaella bovina (L.) Šutara, Česká Mykol. 41(2): 76 (1987)

Lébbra
 Carlo Papetti, Giovanni Consiglio é Giampaolo Simonini, Atlante fotografico dei Funghi d'Italia Vol.I, 1999, Associazione micologica Bresadola.

Categurìa:Suillaceae